Hermod Bjørkestøl

Hermod Albrigt Bjørkestøl (født 1944) er en norsk idrettsleder og tidligere offiser. Han var leder for Troms Skikrets langrenn fra 1977 til 1981. I perioden 1990–2002 var han rennleder for langrenn i Holmenkollen. Bjørkestøl var i perioden 2001 til 2012 leder av langrennskomiteen og styremedlem i Norges Skiforbund. Han representerer Norge i FIS (Det internasjonale Skiforbundet) siden 1988. I FIS er han ansvarlig for langrennsløyper. Han er løypekonstruktør. Blant hans mange verker rager konstruksjonen av OL-løypene i Salt Lake City 2002, Torino-OL 2006, Vancouver 2010 og Sotsji 2014 samt Oslo VM 2011 blant de fremste. Bjørkestøl har også konstruert løyper for NM og verdenscuprenn.

Han er opprinnelig fra Uløybukta i Skjervøy kommune. 

 Referanser 

 Eksterne lenker 
 Biloffiseren ble løypegeneral – Forsvarets Forum

Kategori:Norske idrettsledere
Kategori:Norske offiserer
Kategori:Personer fra Skjervøy kommune